# Referat fra styremøte 14. august 2014

Adresse: Gullhaugveien 1-3, Nydalen

Tilstede: Caroline, Tone Cecilie, Kristen, Maria, Nina, Hege

Referent: Hege

## Saker

**Sak 04/14 Honorar/ godtgjørelse til instruktørene (m.fl.) i OODK.**

Treningskomitéen foreslår at klubben arrangerer et seminar/foredrag med tema som gjelder alle grener. Tone Cecilie tilbød seg å kontakte en mulig foredragsholder i konkurransepsykologi, og en i skadeforebygging.

Styret diskuterte også problemet med at alle instruktører og andre med nøkkelroller i klubben, får like stor påskjønnelse uansett hvor mye arbeid de har lagt ned. Et alternativ kunne være å utbetale honorar etter bestemte satser.

Vedtak a): styret arrangerer et seminar/foredrag om konkurransepsykologi og/eller skadeforebygging. Arrangementet skal være gratis for alle som har hatt nøkkelroller i klubben i 2014 (instruktører, styremedlemmer, gressklippere, webredaktør osv). Øvrige medlemmer inviteres også til å delta, men må betale.

Vedtak b): styret utreder mulig forslag til årsmøtet om honorarsatser for nøkkelrollene.

## Faste poster

1. **Referat fra styremøte den 06.06.14**: godkjent
2. **NKK**

*Orienteringssaker:*

* Antall nye medlemmer: 28.05 – 10.08: 15 (🡪230 medlemmer)
* Informasjon om IT-satsingen
* Varsling om årsmøtet i NKK region Oslo/Akershus 10. september. Nina stiller på møtet, OODK har ingen forslag til årsmøtet.
* RS 2014: E-post mottatt fra valgkomiteen for RS med informasjon om fremgangsmåte ved forslag til kandidater

*Høringer:*

* Revidering av regler for brukshundprøver (NBF), høringsfrist: 28. september. Caroline tar ansvar for høringssvar fra OODK.

1. **Materiell/vedlikehold**

* Gressklipper: Kristen snakker med Nina K om gressklippersituasjonen.

1. **Økonomi**

* Maria informerte om problemer med å få kontakt med NKK vedrørende feilfakturering fra i fjor, som vi fortsatt mottar purringer for, samt innkreving av honorar for NM i lydighet 2014.

1. **Informasjon**

* Et av klubbens medlemmer har klaget på at treninger utover de ordinære kun avtales i FB-gruppene. Vedkommende ønsker ikke å bruke Facebook, og har dermed ikke like god tilgang på informasjon. Vedtak: styret besvarer klagen med en begrunnelse for at ekstraordinære treninger fortsatt vil avtales i FB-gruppene. For øvrig vil det alltid være mulig å kontakte treningskomitéen eller andre og forhøre seg om evt ekstraordinære treninger.

1. **Klubbaktiviteter**

* Høstfest med catering: Nina booker Bjørnehuset på St. Hanshaugen lørdag 8. november. Leie: kr 4200. Nina setter opp forslag til meny til ca kr 300 pr kuvert. Alle tar med drikke selv, men OODK stiller med velkomstdrink, mineralvann og kaffe. Medlemmene betaler kr 200, resten sponses av klubben. Minimumsantall: 20. Åse legger ut informasjon om at det blir fest, og ber folk holde av datoen. Invitasjon legges ut så snart som mulig.
* Bronsemerkeprøver: Caroline hører med treningskomitéen (agility + lydighet). Det er stor interesse for bronsemerkeprøve i lydighet blant medlemmene.
* Klubbmesterskap: rallylydighet 20. september (dommer: Merete Kristensen) og bruks 4. oktober (spor klasse D, dommer: Widar Bratlie). Caroline ordner med annonsering og påmelding for bruks. Rallylydighet OK.

1. **Stevner**
   * NM i lydighet 2014: Styret ved Tone Cecilie og Hege har vært på evalueringsmøte med arbeidsgruppa. Vellykket arrangement, men noen samarbeidsproblemer mellom styret og arbeidsgruppa. Styret har fått kopi av mail fra LP-KG, hvor arbeidsgruppa og klubben takkes for flott innsats.

Foreløpig har tre av mannskapet sendt inn krav om kjøregodtgjørelse. Styret setter frist for øvrige krav om kjøregodtgjørelse til 1. september. Maria orienterer mannskapet om fristen.

* + Agility og lydighet 6.-7. september 2014: 620 og 30 påmeldinger i hhv AG og LP. Påmeldingsfristen utsatt til 17. august. Styret gir Signe Endresen og «Hundegodt DA» v/Anette Henriksen tillatelse til å ha salgsstand under stevnet. Nina avtaler evt premiegaver.
  + Agility 5. september 2015
  + Lydighet 6. september 2015: uttaksstevne til Nordisk mesterskap
  + NM i lydighet 2. - 3. mai 2015: NKK er orientert om at OODK-styret kun har gitt uttrykk for at det stiller seg positivt til å arrangere NM på Brekke, men at ingenting er avtalt. Hege skal møte NKK og diskutere innholdet i en avtale.

1. **Trening**

* Agility:
* Lydighet: Styret ønsker et eget treningstilbud for nybegynnere i konkurranselydighet fra våren 2015, som treningstilbudet i brukslydighet høsten 2014. Hensikten med treningstilbudet er å tiltrekke nybegynnere til klubben og beholde dem, gi dem gode treningsvaner og bygge opp et miljø. Treningen skal ha ekstern instruktør, påmeldingsavgift og ubegrenset antall deltakere. Caroline informerer treningsansvarlig i lydighet.
* Bruks: 12 påmeldte på brukslydighetstreningen
* Rally: Stor deltakelse
* Trening i Sinsenhallen høsten 2014: Treningskomitéen støtter Heges forslag til treningsdatoer og –priser. Agility og lydighetstreningene bytter treningsdager annenhver uke. Treningsavgiften blir kr 520 for agility (13 ganger) og kr 420 for lydighet (14 ganger). Agility er dyrere på grunn av leie av hindermateriell. Hege ordner med annonsering og påmeldingsskjemaer, Maria sjekker innbetalinger og sender ut bekreftelser på treningsplass.
* Treningskomitéen: ber styret komme med en forespørsel i forkant når det er behov for at den hjelper til med oppgaver utover det som står i retningslinjene. Caroline overtar for Tone Cecilie som styrets representant i treningskomitéen.

1. **Kurs**
   * Agility:
   * Lydighet: Nybegynnerkurset til Caroline fulltegnet med venteliste
   * Bruks: Runderingskurs for nybegynnere avlyst pga for få påmeldte, sporkurs for nybegynnere fullt, to ledige plasser på runderingskurs for videregående (hvor nybegynnere også kan delta).
   * Rally: Banekurs oppstart 20. august
   * Kurs som påskjønnelse: Se sak 04/14.
2. **NBF**

* Se punkt. 2., NKK, høring.

1. **Utleie**

* 16. august: Brekke utleid til Norsk Schnauzer Bouvier Klub. Kontaktperson: Hege.
* 31. august: NKKU låner Brekke til junior-NM. Kontaktperson: Tone Cecilie.
* 4. september: NKK leier Brekke, nedre del, til valpeshow. Kontaktperson: Kristen.
* 20.-21. september: Rasegruppen for Staffordshire Bull Terrier låner den nordlige delen av Brekke til sporkurs. 6 ekvipasjer, benytter den nordligste del på nedre plan. Ingen kontaktperson.

**Løpende saker/oppgaver.**

* + 1. **Prosedyrer:** Stevnehåndbøker for hhv agility og rallylydighet er klare for høring. Svein H har alleredefått stevnehåndboka for AG, og Beate får også et eksemplar som hun sender videre til dem hun mener bør uttale seg. Rallyhåndboka sendes til Christina B, Maria O og Karianne.
    2. **Lys på Brekke**
    3. **Dokumentasjon av OODK sin historie**
    4. **Ansvarsforsikring:** Tone Cecilie formulerer en ansvarserklæring som skal stå på oodk.org, og kikker på klubbens forsikringsavtale.
    5. **Plassering av penger på ”armlengdes avstand”:** Hege prøver å få kontakt med banken for å få hjelp til innstillingene i nettbanken.